Diari Oficial de la Generalitat Valenciana


Sumari del DOGV 9201, del 25-10-2021 (2021/9537)

RESOLUCIÓ de 30 d'agost de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Centro Educación Rusia, a Alacant.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9537


Data del document
:   30-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 d'agost de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Centro Educación Rusia, a Alacant. [2021/9537]  
Antecedents de fet  
  
Primer. L'expedient ha sigut iniciat a instàncies de la representant de l'entitat titular del centre docent estranger Centro Educación Rusia, d'Alacant, mitjançant sol·licitud d'obertura i funcionament d'un centre per a impartir, de manera presencial el següent ensenyament del sistema educatiu rus per a alumnat rus amb 10 llocs escolars:  
  
Educació General Secundària - 11é Srednee obschee obrazovanie.  
  
Segon. A aquest efecte, presenta certificat de l'Agència Federal d'Inspecció en Matèria d'Educació i Ciència (Rosobrnadzor) de la Federació de Rússia amb una vigència fins al 12 d'abril de 2029.  
  
Tercer. En data 28 d'abril 2021, la Direcció General de Relacions Culturals i Científiques, Departament de Coordinació de Relacions Culturals i Científiques, del Ministeri d'Afers Exteriors, Unió Europea i Cooperació, emet un informe en el qual «tenint en compte el principi de reciprocitat, no aprecia inconvenient en el fet que es procedisca a aquesta autorització».  
  
Quart. En data 20 de maig de 2021, el Ministeri d'Educació i Formació Professional emet informe en el qual indica que »resulta possible comprovar que l'Agència Federal és una entitat reconeguda i vàlida als efectes requerits pel Reial decret 806/1993, de 28 de maig, sobre règim de centres docents estrangers a Espanya. El marc normatiu establit per l'esmentat reial decret adquireix la validesa oficial plena dels seus ensenyaments (article 5, apartat 1), aspecte que sembla acreditat en aquest cas.  
(?)  
Es recorda la necessitat de garantir el requerit per l'article 8 del Reial decret 806/1993, de 28 de maig, que indica que el reconeixement dels estudis cursats en els centres estrangers s'ajustarà al que es disposa en la normativa reguladora de l'homologació i convalidació de títols i estudis estrangers d'educació no universitària. Amb aquesta finalitat, l'alumnat haurà de complir els requisits acadèmics exigits en aquesta normativa i, si escau, els establits en el present reial decret.  
  
(?)  
La normativa en vigor en matèria d'homologació i convalidació de títols i estudis estrangers de nivells no universitaris i de centres estrangers a Espanya no contempla la possibilitat de superar estudis de sistemes educatius estrangers no presencials (virtuals, semipresencials o a distància) perquè puguen ser posteriorment declarats equivalent als corresponents del nostre sistema educatiu.  
Cal ressaltar que en cap cas es podran homologar ni convalidar estudis realitzats en aquest centre que s'hagen completat abans de tindre concedida la preceptiva autorització. A més, en el cas que un alumne o alumna finalitze el grau 10 del sistema educatiu de Rússia, equivalent al títol de graduat en Educació Secundària Obligatòria o el grau 11 del sistema educatiu de Rússia, equivalent al títol de Batxiller del sistema educatiu espanyol, però els estudis previs hagen sigut cursats en aquest centre abans de tindre concedida l'autorització, tampoc serà procedent l'homologació al títol de Graduat en Educació Secundària Obligatòria ni l'homologació al títol de Batxiller, en mancar d'estudis previs vàlids».  
  
  
Cinqué. Consta en l'expedient informe favorable, de data 7 de juliol de 2021, de la Unitat Tècnica de la Direcció Territorial a Alacant d'aquesta conselleria.  
Pel que respecta a Inspecció d'Educació, no resulta preceptiu l'emissió del seu informe, ja que els ensenyaments sol·licitats pel centre corresponen a ensenyaments reglats equivalents a nivells no obligatoris del sistema educatiu (Batxillerat), de conformitat amb el que s'estableix en l'article 22.1 del Reial decret 806/1993, de 28 de maig, sobre règim de centres docents estrangers a Espanya, segons el qual «l'autorització es tramitarà amb subjecció al que s'estableix en l'article 14, amb l'excepció de l'exigit en matèria de professorat de llengua i cultura espanyoles i llengües pròpies de les comunitats autònomes».  
  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
  
2n. Els centres docents estrangers a Espanya, de conformitat amb l'article 5.1 del Reial decret 806/1993 hauran de reunir els requisits que, per a la creació de centres docents i la validesa oficial plena dels seus ensenyaments exigisca la legislació dels països conforme al sistema educatiu de què pretenguen impartir aquests.  
Donant compliment a l'esmentat article, el centre presenta certificat de l'Agència Federal d'Inspecció en Matèria d'Educació i Ciència (Rosobrnadzor) de la Federació de Rússia amb una vigència fins al 12 d'abril de 2029.  
  
3r. Atés que el centre sol·licita autorització per a impartir ensenyaments reglats equivalents a nivells no obligatoris del sistema educatiu espanyol i de conformitat amb l'article 22.2 del Reial decret 806/1993, de 28 de maig, sobre règim de centres docents estrangers, se sol·licita informe de caràcter preceptiu i vinculant a la Secretaria General Tècnica del Ministeri d'Educació i Formació Professional.  
  
A aquest efecte, l'informe de Ministeri d'Educació i Formació Professional, de data 20 de maig de 2021, estableix que «en cap cas es podran homologar ni convalidar estudis realitzats en aquest centre que s'hagen completat abans de tindre concedida la preceptiva autorització. A més, en el cas que un alumne o alumna finalitze el grau 10 del sistema educatiu de Rússia, equivalent al títol de graduat en Educació Secundària Obligatòria, o el grau 11 del sistema educatiu de Rússia, equivalent al títol de Batxiller del sistema educatiu espanyol, però els estudis previs hagen sigut cursats en aquest centre abans de tindre concedida l'autorització, tampoc serà procedent l'homologació al títol de Graduat en Educació Secundària Obligatòria ni l'homologació al títol de Batxiller, en mancar d'estudis previs vàlids».  
A més, l'esmentat informe ressalta que «la normativa en vigor en matèria d'homologació i convalidació de títols i estudis estrangers de nivells no universitaris i de centres estrangers a Espanya no contempla la possibilitat d'estudis superiors de sistemes educatius estrangers no presencials (virtuals, semipresencials o a distància) perquè puguen ser posteriorment declarats equivalents als corresponents del nostre sistema educatiu».  
  
4t. De conformitat amb l'article 7.7 del Reial decret 806/93, «la inscripció exigirà l'informe del Ministeri d'Afers Exteriors, excepte en el cas de centres que impartisquen ensenyaments corresponents a sistemes educatius de països de la Comunitat Econòmica Europea. El referit informe versarà sobre la seua conveniència basada en l'existència de tractats o convenis internacionals subscrits per Espanya o, si no n'hi ha, en el principi de reciprocitat».  
A aquest efecte, consta en l'expedient informe del Ministeri d'Afers Exteriors, de data 28 d'abril de 2021, que s'expressa en els següents termes:  
«1. Que, examinat el vigent Acord de Cooperació Cultural i Educativa entre el Regne d'Espanya i la Federació de Rússia, signat a Madrid l'11 d'abril de 1994, no s'aprecia cap disposició que impedisca l'establiment d'un centre docent per a impartir ensenyaments al nivell que se sol·licita.  
2. Que tenint en compte el principi de reciprocitat, no s'aprecia inconvenient que es procedisca a aquesta autorització».  
  
5é. Els centres estrangers a Espanya, d'acord amb l'article 6 del Reial decret 806/93, «hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. Els centres estrangers a Espanya hauran de disposar d'unes condicions arquitectòniques que possibiliten l'accés i circulació als alumnes amb problemes físics, d'acord amb el que s'estableix en la legislació espanyola».  
Per a donar compliment a aquest precepte, consta en l'expedient informe favorable de la Unitat Tècnica de la Direcció Territorial a Alacant d'aquesta conselleria, de data 7 de juliol de 2021.  
  
6t. En relació amb els centres que impartisquen exclusivament ensenyaments d'un sistema educatiu estranger i d'acord amb l'article 18.2 del Reial decret 806/1993 «no podran acollir alumnat de nacionalitat espanyola, excepte en el cas que a més d'aquesta nacionalitat posseïsquen la de l'Estat al sistema educatiu del qual corresponguen els ensenyaments impartits».  
El centre manifesta que el seu alumnat és exclusivament estranger de nacionalitat russa.  
  
De conformitat amb això, resolc:  
  
Primer  
Autoritzar el centre següent, en els termes i condicions que a continuació s'especifiquen:  
Codi: 25626786  
Denominació genèrica del centre: centre docent privat estranger  
Denominació específica del centre: Centro Educación Rusia  
Titular: Centro de Educación Rusia, SL  
Domicili: carrer de Carmen Tato, núm. 15  
Localitat: Alacant (03075)  
Província: Alacant  
  
Ensenyaments que s'autoritzen i capacitat:  
S'autoritza la impartició del següent ensenyament del sistema educatiu rus, en modalitat presencial, per a alumnat exclusivament estranger amb un total de 10 llocs escolars amb una vigència fins al 12 d'abril de 2029:  
Educació General Secundària - 11é Srednee obschee obrazovanie.  
  
Segon  
Amb base en l'informe del Ministeri d'Educació i Formació Professional en cap cas es podran homologar ni convalidar estudis realitzats en aquest centre que s'hagen completat abans de tindre concedida la preceptiva autorització. A més, en el cas que un alumne o alumna finalitze el grau 10 del sistema educatiu de Rússia, equivalent al títol de graduat en Educació Secundària Obligatòria o el grau 11 del sistema educatiu de Rússia, equivalent al títol de Batxiller del sistema educatiu espanyol, però els estudis previs hagen sigut cursats en aquest centre abans de tindre concedida l'autorització, tampoc serà procedent l'homologació al títol de Graduat en Educació Secundària Obligatòria ni l'homologació al títol de Batxiller, en mancar d'estudis previs vàlids.  
  
  
Tercer  
La present resolució tindrà efectes acadèmics a partir del curs 2021-2022.  
  
Quart  
Aquesta autorització serà vàlida fins al 12 d'abril de 2029 mentre l'ensenyament autoritzat tinga el reconeixement del certificat emés per l'Agència Federal d'Inspecció en Matèria d'Educació i Ciència (Rosobrnadzor) de la Federació de Rússia. En cas contrari, es procedirà, d'ofici, a la revocació de l'autorització d'obertura i funcionament del centre.  
  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.   
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació.  
  
València, 30 d'agost de 2021.- El secretari autonòmic d'Educació i Formació Professional: Migjuel Soler Gracia.